Document ID: /roh_data/filtered/fineweb-2-filterrobots_roh.jsonl.gz/38019

La cumissiun cumpetenta dal cussegl dals chantuns è da l'avis che Radio e televisiun duain era vegnir finanziads en l'avegnir entras taxas.
Ella è s'exprimida unanimamain cunter l'iniziativa populara 'Gea a l'aboliziun da las taxas da radio e televisiun', u curt 'No Billag'. Abolir las taxas tschentassi en dumonda il service public e na reducissi insumma betg ils custs per chasadas privatas, scriva la cumissiun.
L'iniziativa No Billag pretenda d'abolir las taxas per radio e televisiun en Svizra. Cun las taxas da la Billag vegnan era finanziads ils programs da radio e televisiun dad SRF.
Nova lescha da medias
La digitalisaziun portia novas furmas da communicaziun. Quai vegnia era ils proxims onns a midar la legislaziun. Il Cussegl federal haja dentant mess en mira ina nova lescha da medias. Plinavat vegnia il nov sistem da taxas, che vegnia probablamain introducì l’onn 2019, a midar las taxas e la repartiziun da concessiun
RR novitads 18:00